Grabouw meisie maak debuut as alleenvaarder | Die Nuus in Afrikaans - Koerant.co.za
Grabouw meisie maak debuut as alleenvaarder
n’ Reuse-skare word Saterdag in Saint Malo, Frankryk, verwag om te kyk hoe die Kaapse vrou Philippa Hutton-Squire saam met nog 90 jagte wegspring in die Route du Rhum-wedvaart.
Philippa , ‘n inwoner van Grabouw-distrik sê haar droom was nog altyd om so ‘n groot wedvaart as alleenvaarder aan te pak, maar dit is nie maklik om borge te vind nie.
Haar groot kans het egter nou gekom toe die eienaar van Swish, Rod Knowles, besluit het om sy seiljag aan haar beskikbaar te stel. Dit is ‘n jag wat al onder die eeste tien in die Route du Rhum geëindig het.
Philippa se voordeel is dat sy nou al baie gewoond is aan veertigvoet-jagte. Swish sal nie te groot vir haar wees nie en sy behoort hom in moeilike toestande te kan hanteer. Haar doelwit is om net die wedvaart te probeer voltooi. Die seiljag Brunei het gister nog ‘n skrale voorsprong in die eerste skof van die Volvo-wêreldvaart gehad.
Die sewe deelnemende jagte het op 11 Oktober in Alicante, Spanje, weggespring en die wenner word nou ‘n bietjie later en eers Woensdag in die Kaap verwag. Hulle het reeds 60% van hul roete oor 6487 see-myl voltooi.